armvectores/hy_wikipedia_2023 huggingface dataset:
Երկուսը տիեզերքում (ֆիլմ, 2016)

«Երկուսը տիեզերքում» (իտալերեն՝ La corrispondenza), ռեժիսոր Ջուզեպե Տորնատորեի կինոնկարը։ Ֆիլմի պրեմիերան կայացել է Իտալիայում 2016 թվականի հունվարի 14-ին։


== Սյուժե ==
Աստղաֆիզիկայի ինստիտուտի ասպիրանտ Էմի Ռայանը (Օլգա Կուրիլենկո), որը նաև կասկադյոր է, երկար ժամանակ գաղտնի հանդիպում է պրոֆեսոր Էդվարդ Ֆերումի հետ, որը շատ ավելի մեծ է Էմիից։ Նրանց շփումը հիմնականում հիմնված է բջջային հեռախոսով հաղորդագրություններ փոխանակելու և սկայպով տեսազանգեր կատարելու վրա, քանի որ Էդվարդն ապրում է Էդինբուրգում։
Հյուրանոցի համարում վերջին հանդիպման ժամանակ պրոֆեսորը Էմիին է նվիրում աստղով պատյան։ Նրանք զանգահարում են միմյանց, երբ Էմին աշխատում է որպես կասկադյոր ֆիլմի նկարահանման ժամանակ, իսկ ՍՄՍ-նամակագրությամբ Էդվարդը կանխատեսում է Էմիի քննության հարցը Հիգսի բոզոնի վերաբերյալ։ Շփվելով սկայպով՝ Էմին բողոքում է պրոֆեսորին, որ իրենք արդեն 2 ամիս չեն տեսել միմյանց։ Այդ պահին գալիս է նոր փաթեթ բանալիներով, որոնք Էմին ինչ-որ ժամանակ կորցրել էր։
Էմին չի բաժանվում հեռախոսից՝ անընդհատ ստուգելով նոր հաղորդագրությունները։ Նրանց ծանոթության վեցերորդ տարեդարձին Էդվարդն ուղարկում է ծաղիկների փունջ և տեսաուղերձով սկավառակ, որն ավարտվում է «Շուտով կտեսնվենք» բառերով։
Էմին գիտաժողովում տեղեկանում է պրոֆեսորի մահվան մասին ցնցող լուրին. նա մահացել էր երկարատև հիվանդությունից հետո (Աստրոցիտոմա)։ Չնայած դրան՝ Էդվարդից շարունակում են նամակներ ստացվել։ Էմին Էդինբուրգ է ժամանում պրոֆեսորի մոտ՝ չհավատալով սիրելիի մահվանը։ Կանխատեսելով Էմիի՝ պրոֆեսորի հայրենի քաղաք ժամանելը՝ Էդվարդը նրան ՍՄՍ է ուղարկում՝ խնդրելով այցելել նոտարին, որը նրան հերթական ծրարն է փոխանցում։
Այս հարաբերությունները ժամանակի ընթացքում ավելի ու ավելի սյուրռեալիստական են դառնում՝ գլխավոր հերոսին փորձության ենթարկելով. Էդի պահվածքը, ըստ էության, կարելի է դիտել որպես սիրո հրաշալի ապացույց, բայց կարող է պարզվել, որ դա մերժող մարդու նզովքն է և ցավալի կապվածությունը, որը հրաժարվում է ընդունել իրականությունը։ Նա ստեղծել է մի ցանց, որպեսզի հավասարապես ներկա լինի աղջկա կյանքում, չնայած մահին, մի քիչ նման այն աստղերին, որոնք արդեն մարել են, բայց դեռևս տեսանելի են մեզ համար, քանի որ մենք հսկայական հեռավորության շնորհիվ, որը բաժանում է մեզ, տեսնում ենք այն լույսը, որը նրանք արձակել են միլիոնավոր տարիներ առաջ։


== Դերերում ==


== Քննադատություն ==
Rollingstone-ից Ելիզավետա Կալուգինան ֆիլմն անվանել է սենտիմենտալ դրամա՝ առեղծվածային երանգով և վառ բացված աստղագիտական թեմայով, ինչպես նաև նմանություններ է գտնում «Հ.Գ. Ես սիրում եմ քեզ»-ի հետ։ The Hollywood Reporter-ը Օլգա Կուրիլենկոյի դերը դրամատիկ բենեֆիս է անվանում՝ նշելով Էնիո Մորիկոնեի երաժշտությունը և ռոմանտիզմը համեմատելով մոլագարության հետ։ «Ռոսիյսկայա գազետայի» քննադատը գնահատել է երաժշտությունը և ֆիլմը նմանեցրել բազմաթիվ ուտեստներից պատրաստված չշտապող նրբաճաշակ իտալական ընթրիքին։


== Անվանակարգեր ==
Ֆիլմը ստացել է 10 անվանակարգ 4 մրցանակներում, ներառյալ 5 անվանակարգ Իտալիայի ազգային Դավիդ դի Դոնաթելլո կինոմրցանակի կողմից։


== Ծանոթագրություններ ==


== Արտաքին հղումներ ==
Երկուսը տիեզերքում / HD ֆիլմ ՅուԹյուբում
«Երկուսը տիեզերքում»(անգլ.) ֆիլմը Allmovie կայքում:
Լա Լիգա 1931-32

1930-1931 թվականների Պրիմերա Դիվիզիոնի չորրորդ մրցաշրջանը։ Սկսվել է 1931 թվականի նոյեմբերի 22-ին և վերջացել է 1932 թվականի ապրիլի 3-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 351 գոլ։ Մրցաշրջանի հաղթող է դարձել Ռեալ Մադրիդը առաջին անգամ, որը այդ ժամանակ կոչվում էր Մադրիդ Ֆուտբոլային ակումբ։


== Մասնակից ակումբներ ==


== Ակումբենրի քարտեզ ==


== Մրցաշարային աղյուսակ ==
2 Ռեալ Մադրիդը դարձել էր Մադրիդ Ֆա։
3 ՌՍԴ Էսպանյոլը դարձել էր Էսպանյոլ։
4 Ռեալ Սոսյեդադը դարձել էր Դոնոստիա Ֆա։
5 Ռեալ ՈւնիոնՌեալ Ունիոնը դարձել էր Ունիոն Կլուբ Իրուն։


== Արդյունքների աղյուսակ ==


== Ռմբարկուներ ==


== Պիչիչի մրցանակ ==
Նշում. Սա այլընտրանքային ռմբարկուների հաշվարկ է, որը ներկայացրել է Դիարիո Մարկա պարբերականը, այն տարբերվում է վերևի աղյուսակից քանի որ այն խաղերի պաշտոնական տվյալներից էր վերցված


== Արտաքին հղումներ ==
Լա Լիգայի կայքէջ
Ռեալ Մադրիդ ընդ Բարսելոնա
Գրուզդևկա (գյուղ, Իլիշևսկի շրջան)

Գրուզդևկա (ռուս.՝ Груздевка, բաշկիրերեն՝ Груздевка), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոֆ (Զալե)

Անվան այլ կիրառումների համար տե՛ս՝ Հոֆ (այլ կիրառումներ)Հոֆ (գերմ.՝ Hof), կոմունա Գերմանիայի Բավարիա հողում։ Գտնվում է Վերին Ֆրանկոնիայի կազմում։ Բնակչությունը կազմում է 46 286 մարդ (ըստ 2010 թվականի դեկտեմբերի 31-ի)։ Տարածքը կազմում է 58,02 կմ²։ Պաշտոնական կոդ՝ 09 4 64 000։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Մրջնաբույն (տորթ)

Մրջնաբույն, հայտնի ուտեստ հետխորհրդային խոհանոցում։ Հայտնի է 1970-ականներին որպես տնային ուտեստ, իսկ 1990-ականներին դրվել է արտադրության։ Բաղադրատոմսը ծագել է ամերիկյան «աղացած տորթ»-ի բաղադրատոմսից (անգլ.՝ funnel cake), որն իր հերթին առաջացել է Փենսիլվանիայի գերմանա-հոլանդական գաղութներում, և դարձել է հայտնի ուտեստ պարահանդեսների, փառատոնների, սպորտային միջոցառումներում։ Հիմնական սկզբունք․ խմորը անցնում է մսաղացի միջով և դրվում է տարբեր մարմինների ձևերով յուղի վրա, և թխվում մինչև ոսկեգունա-շագանակագույն դառնալը։ Տորթը պատվում է դարչնով, մշկընկույզով և մուրաբայով։ Ամերիկայում ձևավորելու համար օգտագործում են նաև տարբեր մրգեր։ Ճաշատեսակը հայտնի է նաև այլ խոհանոցներում։ Ավստրիայում այն կոչվում է «շտրաուբեն»։ գերմ.՝ Strauben, Սլովենիայում - «ֆլանցատի», Ֆինլանդիայում, - «տիպալեյպյա»։ Հնդկաստանում այն հայտնի է «ջաբելի» անունով, իսկ Իրանում՝ «զուլիբիա» անունով։


== Ծանոթագրություններ ==
Շիշ, բաժակ, պատառաքաղ

Շիշ, բաժակ, պատառաքաղ (ֆր.՝ Bouteille, Verre et Fourchette), Պաբլո Պիկասոյի ստեղծագործությունը, որը նա նկարել է 1912 թվականին։ Նկարն օվալաձև է և դրված է ուղղանկյուն շրջանակի մեջ։ Պահվում է Քլիվլենդի գեղարվեստի թանգարանում։ Չափսերը` 72 × 52,7 սմ։ Չափսերը շրջանակում`92,4 × 75,9 × 8,3 սմ։
Կուբիստական աբստրակտ կոմպոզիցիայում, որը կազմված է բազմաթիվ ուղղանկյուն հարթություններից, ցիլինդրներից, գծերից ու աղեղներից, կարելի է գտնել միանգամայն ճանաչելի առարկաներ։ Կտավի վերին հատվածում պատկերված է շրջված թերթ, որի վրա երևում են բառերի հատվածներ` EAN и ARIS, ինչը, հնարավոր է, փարիզյան անարխիստական «L'Intransigeant» թերթի հղումն է և խոսում է Պիկասոյի քաղաքական նախընտրությունների մասին։ Շիշը կտավի վրա առկա ամենախոշոր պատկերն է։ Այն բաժանված է խառնված ուղղանկյուն հարթությունների։ Դրա վերին մասում լավ պատկերված է շշի կոկորդիկը` գինու խցանով։ Լույսն ու ստվերը շշին կլոր ձև են տալիս։ Դրանից ներքև, բարակ ցիլինդրից, երկու եռանկյուններից ու օվալից ձևավորվում է ապակե բաժակը։ Պատառաքաղը, հավանաբար, գտնվում է կտավի ներքևի աջ անկյունում։ Դրա ատամիկների վրա ստվեր է գցում մեծ սպիտակ զուգահեռակողմ քառանկյունին։ Ավելի ներքև կարելի է տեսնել պատառաքաղի շագանակագույն բռնակը, որն ունի փոքրի եռանկյունու տեսք։ Կտավի ներկապնակը, որը սահմանափակվում է շագանակագույն, մոխրագույն, սև ու սպիտակ գույներով, ընդգծում է երանգային հակադրությունները։ Հատվող կորացված գծերն ու ուղղանկյուն հարթություններն ուժեղացնում են տարածական ընկալումներն ու ստեղծում են խորության պատրանք։ 
Նկարը դարձել է Քլիվլենդի գեղարվեստի թանգարանի հավաքածուի մասը 1972 թվականին, ըստ Լեոնարդ Կոլտոն Խաննա կրտսերի կտակի։ Վերջինս բարեգործ և կոլեկցիոներ է Քլիվլենդից, որը մահից հետո թանգարանին է թողել 33 միլիոն դոլար։ 


== Ծանոթագրություններ ==
Ակսել Վիտցել

Ակսել Լորան Լամբեր Վիտցել (անգլ.՝ Axel Laurent Angel Lambert Witsel, հունվարի 12, 1989(1989-01-12), Լիեժ, Վալոնիա, Բելգիա), բելգիացի ֆուտբոլիստ, Դորտմունդի «Բորուսիայի» և Բելգիայի ֆուտբոլի ազգային հավաքականի կենտրոնական կիսապաշտպան։


== Կարիերա ==


=== Թիմային ===


==== Ստանդարդ ====
Լիեժական Ստանդարդի ակադեմիայի սանը, թիմում իր առաջին հանդիպումն անցկացրել է 2006 թվականի սեպտեմբերի 17-ին, 89-րդ րոպեին փոխարինման ելնելով Ստիվեն Դեֆուրի փոխարեն։ 2008/09 թվականին Վիտցելի դիպուկ իրացրած 11 մետրանոց հարվածը Ստանդարդին բերեց առաջնության հաղթողի տիտղոսը։


==== Բենֆիկա ====
2011 թվականի հուլիսի 13-ին Ակսել Վիտցելը պայմանագիր կնքեց Բենֆիկայի հետ։ Նա միանգամից ընդգրկվեց թիմի հիմնական կազմում և դարձավ անփոխարինելի ֆուտբոլիստ։ Պորտուգալիայի առաջնությունում 32 խաղում Ակսելը խփեց 3 գոլ։


==== Զենիթ ====
2012 թվականի սեպտեմբերի 3-ին տեղափոխվեց Զենիթ։ Պետերբուրգական թիմի կազմում իր առաջին հանդիպումն անցկացրեց սեպտեմբերի 14-ին Տերեկի հետ խաղում, որում իր թիմը պարտվեց 0։2 հաշվով։
Նոյեմբերի 30-ին Մոսկվայի Սպարտակի հետ խաղում Ակսելը խփեց իր առաջին գոլը և առաջին դուբլը։ Նա գոլ է հեղինակել նաև Եվրոպայի լիգայի 1/8 եզրափակչի հանդիպման ժամանակ, որը չբավականացրեց Զենիթին անցնել 1/4 եզրափակիչ։


=== Հավաքականի կարիերա ===
Հավաքականի մինչև 17 տարեկանների հետ մեկնել է 2006 թվականի Եվրոպայի առաջնությանը։ 2008 թվականի մարտի 26-ին Մարոկկոյի հետ ընկերական խաղում անցկացրել է իր առաջին հանդիպումը և դարձել գոլի հեղինակ։ Մունդիալ 2014-ում բոլոր խաղերին մասնակցել է 90 րոպե։ Համարվում է հավաքականի առաջատար ֆուտբոլիստներից մեկը։
Աերոստատիկա

Աերոստատիկա (աերո․․․ + ստատիկա), աերոմեխանիկայի բաժին, ուսումնասիրում է գազային միջավայրի (մասնավորապես՝ օդի) և նրա հետ փոխազդեցության մեջ գտնվող մարմինների հավասարակշռության պայմանները։ Աերոստատիկայի դրույթները կիրառվում են մթնոլորտի, ինչպես նան մի շարք օդային սարքերի հավասարակշռության հարցերը հետազոտելիս։
Սուրբ Մինաս վանք (Կես)

Կեսի Սուրբ Մինաս վանք, հայկական վանք Արևմտյան Հայաստանում։ Այն անգմբեթ, սյուներով բազիլիկ է՝ բնորոշ 19-րդ դարի հայկական եկեղեցիներին։ Վանքը գտնվում է Կարին քաղաքից 9 կմ արևմուտք տեղադրված Կես գյուղում։


== Պատմություն ==
1915 թվականից մեկ տասնամյակ առաջ Կես գյուղն ուներ 1,103 հայ և 170 մուսուլման բնակիչ։ Գյուղն ուներ նաև դպրոց, որտեղ սովորում էին 100 աշակերտ։ Կեսում գտնվող Սուրբ Մինաս վանքը կառուցվել էր 1790 թվականին։ Սակայն դատելով վանքի պատի մեջ ներկառուցված խաչքարից, որի վրա փորագրված էր 1740, կարելի է եզրակացնել, որ 1790 թվականին կառուցված վանքը փոխարինել էր ավելի հին շինության։
Չնայած ներկայումս վանքը վատ վիճակում է, այն դեռևս կանգուն է։ Սակայն շրջակայքում իրականացվող շինարարությունը կարող է բերել վանքի վերջնական ավերման։


== Ծանոթագրություններ ==
Մառնեուլ

Մառնեուլը (վրաց.՝ მარნეული), քաղաք է Վրաստանի հարավում, Քվեմո Քարթլի երկրամասում, Մառնեուլի մունիցիպալիտետի վարչական կենտրոնը։ Բնակչությունը՝ ▲23 895 մարդ (2022)։


== Պատմություն ==
Մառնեուլի Վրաստանի Մառնեուլի մունիցիպալիտետի վարչական կենտրոնն է։ Մինչև 1952 թվականը բնակավայրը կրում էր Սարվանի (վրաց.՝ სარვანი; ադրբ.՝ Sarvan) անվանումը։ Քաղաքի կարգավիճակը ստացել է 1964 թվականին։ Իսկ 2008 թվականի օգոսոտսի 8-ին Հարավային Օսիայում տեղի ունեցած զինված հակամարտության ժամանակ ռուսական ինքնաթիռները ռմբակոծման էին ենթարկել քաղաքի օդանավակայնը, ինչի արդյունքում զոհվել էր 3 մարդ։


== Բնակչություն ==
Ըստ 1989 թվականի համախորհրդային մարդահամարի տվյալների Մառնեուլ քաղաքում բնալվում էր 27 557 մարդ։ Ըստ Վրաստանի Կառավարության պաշտոնական տվյալների քաղաքի բնակչությունը 2006-ին կազմում էր 20,1 մարդ, որոնցից 83,1% ադրբեջանցիներ են։ Նաև Մառնեուլի մոտակայքում գտնվում է մի քանի հայկական գյուղ։


== Տնտեսություն ==
Մառնեուլում գործում է մի քանի փոքր ձեռնարկությունենր՝ պահածոնների գործարան, պանրի և ձեթի գործարան, արդուզարդի ֆաբրիկա և երկաթբետոնե արտադրանքի գործարան։


== Ոչ-կառավարական կազմակերպություններ ==
Քաղաքում գործում են հետևյալ ոչ-կառավարական կազմակերպությունները՝

«Ադրբեջանցիների մշակութային կենտրոն»
«Գեյրյաթ»
«Երիտասարդական կենտրոն»
«Մառնեուլի համայնաքային ռադիո»


== Ծանոթագրություններ ==
«Ցրվենա Զվեզդա» ֆուտբոլային ակումբի թանգարան

«Ցրվենա Զվեզդա» ֆուտբոլային ակումբի թանգարան (սերբ.՝ Музеј ФК Црвена звезда), «Ցրվենա Զվեզդա» ֆուտբոլային ակումբին նվիրված թանգարան Սերբիայի մայրաքաղաք Բելգրադում, որտեղ պահվում են այդ ակումբի գավաթների և մրցանակների հավաքածուները։ 
Թանգարանը տեղակայված է Սավսկի Վենաչ համայնքի «Ռայկո Միտիչ» մարզադաշտում։


== Ընդհանուր տեղեկություն ==
Թանգարանը բացվել է 1985 թվականի մարտի 12-ին «Ցրվենա Զվեզդա» ֆուտբոլային ակումբի հիմնադրման քառասուներորդ տարեդարձի կապակցությամբ և նշանակալի կառույց է, որը վկայում է ակումբի պատմության և հաջողությունների մասին։ Թանգարան տարեկան այցելում է միջինը մոտ 10000 մարդ։ Թանգարանի ներկայիս համակարգողը Պրեդրագ Տրկուլյան է։


== Ցուցանմուշներ ==
400 մ² տարածքում ներկայացված են ավելի քան 1400 ցուցանմուշներ, գավաթներ, մրցանակներ, հուշատախտակներ, նկարներ և շատ այլ իրեր։ Թանգարանում ցուցադրվում է 680 պարգև, մնացած ցուցանմուշները թանգարանի պահեստում են։
Հատկապես ուշագրավ է Sun Coast գավաթը, որը «Ցրվենա Զվեզդան» նվաճել է Մալագայի մրցաշարում 1973 թվականին. այն պատրաստված է արծաթից, ունի 89 սմ բարձրություն և 50 կիլոգրամ քաշ։ Թանգարանում պահվում է նաև Լա Կորունյայում նվաճած մրցանակը. այն ունի 126 սմ բարձրություն, անունը Թերեզա Հերերա է։ Իր յուրահատուկ տեսքի շնորհիվ առանձնանում է Նարահի գավաթը, որը պատրաստված է կիսաթանկարժեք և թանկարժեք քարերից։ Թանգարանում ցուցադրվում է Եվրոպայի չեմպիոնների գավաթի խաղարկության հաղթողի մրցանակի կրկնօրինակը, որը կշռում է 18 կիլոգրամ, ինչպես նաև Միջմայրցամաքային գավաթի հաղթողի Toyota գավաթը։
2011 թվականի հունիսին թանգարանում է հայտնվել այն տոմսը, որով Ռուսաստանի Դաշնության նախագահ Վլադիմիր Պուտինը մտել է Ռայկո Միտիչ մարզադաշտ։


== Ծանոթագրություններ ==


== Արտաքին հղումներ ==
Թանգարանը crvenazvezdafk.com կայքում
Փարախ (Շապին Գարահիսարի գավառ, կենտրոնից հյուսիս-արևելք)

Փարախ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 26 կմ հյուսիս-արևելք, մյուս Փարախ գյուղից 3 կմ հյուսիս-արևմուտք, Ալուջորի դաշտի հյուսիսային մասում, մի գետակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նատալին

Նատալին (ուկրաիներեն՝ Наталин), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1890 թվականին։
2001 թվականի տվյալներով Նատալին գյուղում բնակվում էր 191 մարդ։ Բնակավայրը զբաղեցնում է 8,14 կմ² տարածք։ Բնակչության խտությունը կազմում էր 23,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեյմս Դեշներ

Ջեյմս Դեշներ (անգլ.՝ James Dashner, նոյեմբերի 26, 1972(1972-11-26), Քոբ շրջան, Ջորջիա, ԱՄՆ), ամերիկացի գրող։


== Կենսագրություն ==
Ջեյմս Դեշները ծնվել է ԱՄՆ-ի Օստիլ քաղաքում 1972 թվականին՝ դառնալով ընտանիքում վեց երեխաներից մեկը։ Մանկության տարիներից ի վեր Ջեյմսը երազել է զբաղվել գրականությամբ։ Ջեյմսի ծնողները հին գրամեքենա են ունեցել, որով նա առաջին անգամ փորձել է գրել, սակայն դրանով զբաղվել է միայն որպես հոբբի։ Դպրոցն ավարտելուց հետո Ջեյմսն ընդունվել է Բրիգամ Յանգի համալսարան, որտեղ ստացել է մագիստրոսի աստիճան հաշվապահական հաշվառման բնագավաում։ Նախքան գրողի կարիերային նվիրվելն աշխատել է ֆինանսների բնագավառում, բայց ի վերջո գրականության նկատմամբ սերը հաղթել է։
2003 թվականից ի վեր Ջեյմսը պարբերաբար գրքեր է գրել երեխաների և դեռահասների համար ֆանտազիայի ժանրում։ Նրա ամենահանրաճանաչ վեպը՝ «Լաբիրինթոսում վազողը», որով սկսվում է համանուն շարքը, գրված է ավելի հասուն լսարանի համար (Young Adult)։ Շարքը պատմում է մի խումբ դեռահասների մասին, որոնք անհասկանալի պատճառներով հայտնվել տարօրինակ լաբիրինթոսում, որը բնակեցված է սարսափելի արարածներով։
2012 թվականին հեղինակը սկսել է «Infinity Ring» միջհեղինակային շարքը, որն իր կառուցվածքով հիշեցնում է Ռիք Ռիորդանի «39 բանալի» երկը։ Դեշների «The Mortality Doctrine» շարքի առաջին վեպը լույս է տեսել 2013 թվականի հոկտեմբերին․ դրանում հեղինակը պատմում է կիբեռաշխարհի մասին։
Ստեղծագործական գործընթացից ազատ ժամանակ Ջեյմսը սիրում է ընթերցել, դիտել ֆիլմեր և հեռուստաշոուներ, դահուկներով սահել։ Թվարկվածները կարող են ոգեշնչել նրան ստեղծագործելու համար. օրինակ՝ «Լաբիրինթոսում վազողը» գրվել է Օրսոն Սքոթ Քարդի «Էնդերի խաղը» և Վիլյամ Գոլդինգի «Ճանճերի տերը» երկերի  ուժեղ ազդեցության ներքո։ Ամեն անգամ, երբ Ջեյմսը հաղթահարում է ստեղծագործական ճգնաժամը, նա ընդմիջում է վերցնում ֆիլմի դիտման կամ գրքի ընթերցանության համար։ 
Ներկայումս Ջեյմս Դեշները ապրում է Յուտայի Ժայռոտ լեռներում իր ընտանիքի հետ և շարունակում է գրել։ 


== Մատենագրություն ==


=== «Ջիմի Ֆինչերի սագա» («Jimmy Fincher Saga») ===
A Door In The Woods (2003)
A Gift Of Ice (2004)
The Tower of Air (2004)
War of the Black Curtain (2005)


=== «Լաբիրինթոսում վազողը» («The Maze Runner») ===
Լաբիրինթոսում վազողը (2009)
Փորձություն կրակի հետ (2010)
Մահվան դեղ (2011)
Ընդհանուր սպառնալիք (2012)
Տենդի կոդ (2016)


=== «Տասներեքերորդ իրականություն» շարք («The 13th Reality») ===
Տարօրինակ նամակների արխիվ (2008)
Մութ անվերջության որս (2009)
Կոտրված հույսի սայր (2010)
Որոտի ու խավարի անդունդ (2013)


=== «Անսահմանության օղակ» շարք  («The Infinity Ring») ===
Ապստամբություն ժամանակի մեջ (2012)
Son of Zeus (2014)


=== «Մահացության դոկտրինա» («The Mortality Doctrine») ===
Մահացու խաղ (2013)
Մտքի գերիշխանություն (2014)
Կյանքերի խաղ (The Game of Lives, 2015)


== Էկրանավորում ==
Լաբիրինթոսում վազողը (2014)
Լաբիրինթոսում վազողը։ Փորձություն կրակով (2015)
Լաբիրինթոսում վազողը։ Մահվան դեղ (2018)


== Ծանոթագրություններ ==


== Արտաքին հղումներ ==
Գրողի պաշտոնական կայքը(անգլ.)
Աստերոիդների ցանկ (7501-7600)

Աստերոիդների ցանկ (7401-7500)  • Աստերոիդների ցանկ  • Աստերոիդների ցանկ (7601-7700)
 Աստերոիդների ցանկ (7401-7500)  • Աստերոիդների ցանկ  • Աստերոիդների ցանկ (7601-7700)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
74

74 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 74 թվականն է, 
I դարի 74-րդ տարին։


== Դեպքեր ==


== Ծնունդներ ==


== Մահեր ==
Սուրբ Գրիգորիոս Պալամասի եկեղեցի (Սալոնիկ)

Սալոնիկի Սուրբ Գրիգորիոս Պալամասի եկեղեցի (հուն․՝ Μητροπολιτικός Ναός Αγίου Γρηγορίου του Παλαμά), հույն ուղղափառ ոչ քաղկեդոնական եկեղեցի, որը գտնվում է Հունաստանի Սալոնիկ քաղաքում։ Համարվում է Սալոնիկի գլխավոր տեսարժան վայրերից և կրոնական կառույցներից մեկը։


== Պատմություն ==
Եկեղեցու հիմքը կառուցվել է 13-րդ դարի վերջին՝ բյուզանդական ճարտարապետական ոճով։ Այն փոքրիկ եկեղեցի էր, որտեղ տեղի էին ունենում ծիսակատարություններ և մոմավառություն։
16-րդ դարում այն ճանաչվել է մետրոպոլիտական տաճար Սալոնիկ քաղաքի տարածքում։ Կրոնական կառույցը ստացել է քրիստոնեական եկեղեցու սուրբ Գիորգիոս Պալամասի անունը։ Սակայն 1890 թվականին Սուրբ Գրիգորիոս Պալամասի եկեղեցին ավերվել է՝ Հունաստանում բռնկված հրդեհի հետևանքով։
Օսմանյան կայսրության տիրապետության վերջին շրջանում այն շարունակել է մնալքանդված վիճակում։ Վերակառուցման որոշումն ընդունվել է Հունաստանի կառավարության կողմից։ 1914 թվականին ավարտվել է հունական այս եկեղեցու շինարարական և վերակառուցողական աշխատանքները։
Այն նախագծվել է Էրնստ Զիլլերի և հույն ճարտարապետ Հենոֆեն Պայոնիդիսի կողմից։ Տաճարի ներսում պահվում են Սուրբ Գրիգորիոս Պալամասի մասունքները (եկեղեցին անվանված է հենց նրա պատվին)։ Սուրբ Գրիգորիոսը 1325-1359 թվականներին ապրել է Հունաստանում՝ Սալոնիկում։


== Տե՛ս նաև ==
Հույն ուղղափառ եկեղեցի
Սուրբ Հովհաննեսի մայր տաճար (Սանտորինի)


== Ծանոթագրություններ ==
Սանսյեր (կանտոն)

Սանսյեր (ֆր.՝ Sancerre), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 2006 թվականի մարդահամարի կանտոնի բնակչությունը 9953 մարդ էր։Կանտոնի համարը 1825 է։ Կանտոնում կա 18 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ցելիննոե (գյուղ, Խայբուլինսկի շրջան)

Անվան այլ կիրառումների համար տե՛ս՝ ՑելիննոեՑելիննոե (ռուս.՝ Целинное, բաշկիրերեն՝ Сиҙәм), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 1175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետարանացույց

Ավետարանացույց, արարողության ընթացքում Ավետարանների ընթերցման կարգը սահմանող ուղեցույց ծիսամատյան, որը, Տոնացույցի մաս կազմելով, հաճախ ձեռագրերում հանդիպում է իբրև Ավետարաններին կից առանձին միավոր (Մատենադարան, ձեռագրեր համար 7734, 7534, 3722)։ Ավետարանացույցը Տոնացույցի զարգացման նախնական փուլն մատնանշում է օրվա համար սահմանված Ավետարանի ընթերցումների հերթագայությունն ու բուն ընթերցումը։ Հեղինակի անուն կրող միակ ավետարանացույցը հայտնի է Ներսես Շնորհալու անունով՝ «Շաբաթականք աւետարանք, ըստ խորհրդոյ արարչութեան շարականաց, զոր տէր Ներսես է շինեալ», որն Ավետարանի ընթերցումներ է նշում համաձայն օրերի և զանազան առիթների՝ «Վասն կանանց», «Վասն ննջեցելոց», «Վասն պատերազմի» և այլն։
Տեուտա Արիֆի

Տեուտա Արիֆի (մակեդոներեն՝ Теута Арифи, ալբ․՝ Teuta Arifi, հոկտեմբերի 19, 1969(1969-10-19), Տետովո, Tetovo Municipality, Հյուսիսային Մակեդոնիա), մակեդոնացի քաղաքագետ, 2011 թվականի հուլիսից- 2013 թվականի փետրվարը է Մակեդոնիայի Հանրապետության փոխվարչապետ։


== Կրթություն ==
1991 թվականին ավարտել է Պրիշտինսկի համալսարանը  (այժմ Կոսովոյի Հանրապետություն) բանասերի դիպլոմով։ 1995 թվականին Կյուրեղ և Մեթոդիոս սրբերի անվան համալսարանում ստացել է մագիստրոսի աստիճան։ Ինչպես նաև դոկտորական ատենախոսություն է պաշտպանել «Ալբանացի կինը ավանդական իրավական նորմերի և ալբանական գրականության մեջ` 20-րդ դարի ընթացքում» թեմայով։


== Կարիերա ==
1997 թվականի հունվարի 10-ից` ալբանական գրականության պատմության դոցենտ` Կյուրեղ և Մեթոդիոս սրբերի անվան համալսարանի բանասիրական ֆակուլտետում
2001 թվականի հոկտեմբերից` Տետովոյի Հարավ-արևելյան եվրոպական համալսարանի մանկավարժական  ֆակուլտետի դոցենտ
2001-2006-ական թվականներին` Տետովոյի Հարավ-արևելյան եվրոպական համալսարանի մանկավարժական  ֆակուլտետի դեկան
2001 թվականի հոկտեմբերից` Տետովոյի Հարավ-արևելյան եվրոպական համալսարանի միավորված խորհրդի անդամ
2013 թվականի ապրիլից — Տետովի քաղաքապետը։


== Մատենագիտություն ==
«Gjeografia ime» («Իմ աշխարհագրությունը»), պոեզիա, 1996
«Женскиот феминизам» («Կանացի ֆեմինիզմ»), 1997։
«Жената во современите трендови во Македонија», հետազոտություն, 1997։
«Седум магични денови» («Յոթ կարխարդական օրեր»), պատմվածքներ, 1998։


== Ծանոթագրություններ ==


== Արտաքին հղումներ ==
Կենսագրությունը Մակեդոնիայի կառավարության պաշտոնական էջում Archived 2018-11-13 at the Wayback Machine. (մակեդ.)
Իծաքարի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Իծաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սիրտ (քաղաք)

Սուրտ կամ Սիրտ(արաբ. سرت‎), նույնանուն մունիցիպալիտետի մայրաքաղաքը Լիբիայում: Գտնվում է Սիդրա (Մեծ Սիրտ) ջրամբարի ափին, Սիրտիկա պատմական շրջանում: Բնակչությունը 2010 թվականի դրությամբ` 75 358 մարդ:


== Պատմություն ==
2007 թվականի հոկտեմբերին Սուդանի կառավարության ներկայացուցիչների և Դարֆուր նահանգից փախած ապստամբների միջև տեղի են ունենում բանակցություններ:
2011 թվականի Լիբիայի քաղաքացիական պատերազմի ժամանակ, Սուրտը համարվում էր Քադդաֆիի ռեժիմի վերջին հենակետը:
2011 թվականի հոկտեմբերի 20-ին Լիբիայի Ազգային անցումային խորհրդի զորքերը Սուրտում վերացրեցին Մուհամմադ Քադդաֆիի կողմնակիցների դիմադրության վերջին կենտրոնները։
Քաղաքացիական պատերազմի ընթացքում քաղաքի համար ծանր մարտերի արդյունքում Սիրտը գրեթե ամբողջությամբ ավերվեց, քաղաքում չմնաց ոչ մի ամբողջ շենք։


== Կլիմա ==


== Տրանսպորտ ==
2008 թվականին China Railway Construction-ը Լիբիայում շահեց երկաթուղիների կառուցման մրցույթը։ Արևմուտքից դեպի արևելք (Հոմսից մինչև Սուրտ) կտեղադրվի 352 կմ երկարությամբ երկաթգիծ: Սակայն 2011 թվականին հայտնի դարձավ, որ երկաթուղու շինարարությունն իրականում իրականացրել է ռուսական երկաթուղային ընկերությունը։


== Քաղաքի բնիկներ ==
Սուրտայում է ծնվել և մահացել Լիբիայի Ջամահիրիայի ղեկավար Մուամմար Կադդաֆին։


== Ծանոթագրություններ ==


== Գրականություն ==
Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4.
Զբոսաշրջությունը Ճապոնիայում

Զբոսաշրջությունը Ճապոնիայում, Ճապոնիայի տնտեսության ճյուղ։ 2018 թվականին Ճապոնիան հյուրընկալել է 31,191,856 միջազգային զբոսաշրջիկ։ Ճապոնիայում կան Համաշխարհային ժառանգության 21 օբյեկտ, ներառյալ Հիմեձի ամրոցը (հայտնի է նաև՝ որպես Սպիտակ ձկնկուլի ամրոց), Կիոտոյի և Նարայի պատմական հուշարձանները։ 2017 թվականի զբոսաշրջության և ճանապարհորդությունների մրցունակության մասին զեկույցում 141 երկրներից Ճապոնիան զբաղեցրել է 4-րդ տեղը՝ Ասիայի երկրների թվում ունենալով լավագույն ցուցանիշը։ Ճապոնիան գրեթե բոլոր առումներով ստացել է համեմատաբար բարձր գնահատականներ, հատկապես առողջապահության, հիգիենայի, պահպանության և անվտանգության ոլորտներում։


== Պատմություն ==


=== Ներքին զբոսաշրջություն ===
Գեղատեսիլ վայրեր այցելելու հին ավանդույթների ծագումը պարզ չէ, սակայն հայտնի է, որ վաղ էքսկուրսիաներից մեկը եղել է 1869 թվականին բանաստեղծ Մացուո Բասյոյի ուղևորությունը Ճապոնիայի այն ժամանակվա «ծայր հյուսիս»։ Դա եղել է այն բանից հետո, երբ փիլիսոփա Հայասի Ռաձանը 1643 թվականին դասակարգել է Ճապոնիայի երեք հայտնի բնապատկերները։ Էդո ժամանակաշրջանի ընթացքում (մոտ 1600 թվականից մինչև 1867 թվականին Մեյձիի հեղափոխությունը) երկրի սահմաններից ներս ուղևորությունները կարգավորվել են ճամփորդական կայանների (շուկուբա)՝ քաղաքների միջոցով, որտեղ ճանապարհորդները պետք է ներկայացնեին համապատասխան փաստաթղթեր։ Կայարաններում եղել են բեռնակիրներ, ախոռներ, իսկ հաճախ այցելվող երթուղիներում նաև բնակության և սննդի վայրեր։


=== Օտարերկրյա զբոսաշրջություն ===
1641 թվականից մինչև 1853 թվականը Ճապոնիայում անցկացվել է ինքնամեկուսացման քաղաքականություն, որն իրականացվել է երկրում կառավարող Սյոգունատ Տոկուգավայի կողմից։ Այդ ընթացքում Ճապոնիան փակ է եղել օտարերկրացիների համար, որի պատճառով Ճապոնիայում օտարերկրյա զբոսաշրջություն գոյություն չի ունեցել։ Մեյձիի հեղափոխությունից և ազգային երկաթուղային ցանցի շինարարությունից հետո զբոսաշրջությունը դարձել է ավելի մատչելի հեռանկար, ինչպես Ճապոնիայի քաղաքացիների, այնպես էլ օտարերկրյա հյուրերի համար, որոնք օրինական հիմունքներով կարող էին մուտք գործել Ճապոնիա։


== Զբոսաշրջիկներ ըստ երկրների ==

2018 թվականին Ճապոնիան հյուրընկալել է 31,191,856 միջազգային զբոսաշրջիկ։


== Պատկերասրահ ==

		
		
		
		
		
		
		
		
		
		
		


== Տես նաև ==
Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Ճապոնիայի թանգարանների ցանկ
Ճապոնիայի վիզային քաղաքականություն


== Ծանոթագրություններ ==


== Արտաքին հղումներ ==
Japan National Tourist Organization
JapanTourist Travel Articles Database Archived 2013-05-07 at the Wayback Machine.
2018 Foreign Visitors & Japanese Departures
.au

.au, Ավստրալիայի վերին մակարդակի ազգային դոմեն։


== Գրանցում ==
Ներկայումս արգելված են անմիջապես .au դոմենի տակ գրանցումները։ .au դոմենի ներկայիս կանոնները պահանջում են գրանցվել երկրորդ մակարդակի դոմեններում, որոնք բաժանված են ըստ կատեգորիաների և բնութագրում են կայքի տեսակը։ Այդպիսի կանոններ կան նաև այլ երկրներում, դրանցից են՝ Մեծ Բրիտանիան, Նոր Զելանդիան և այլ երկրներ։


== 2-րդ կարգի դոմեններ ==
.com.au - առևտրային հաստատություններ
.net.au - առևտրային հաստատություններ (սկզբնապես միայն պրովայդերներին էր հասանելի, այնուհետև ցանկն ընդլայնվեց)
.org.au - ասոցիացիաներ և ոչ առևտրային կազմակերպություններ (սկզբնապես այն կազմակերպություններին էր հասանելի, որոնք այլ կատեգորիաների մեջ չէին մտնում)
.edu.au - կրթական հաստատություններ (նաև երրորդ մակարդակի դոմեններ)
.gov.au - կառավարություն և հարակից կառավարման մարմիններ (երրորդ մակարդակի դոմեններ)
.csiro.au - Համագործակցության երկրների գիտաարդյունաբերական հետազոտական կազմակերպություն
.asn.au - ասոցիացիաներ և ոչ առևտրային կազմակերպություններ
.id.au - անհատների համար


== Ծանոթագրություններ ==


== Արտաքին հղումներ ==
IANA .au whois տեղեկություն
Կոռնելի համալսարան

Կոռնելի համալսարան (անգլ.՝ Cornell University), մասնավոր համալսարան Իթակայում, Նյու Յորք, Միացյալ Նահանգներ։ Այն Նյու Յորքի նահանգից ամենամյա ֆինանսավորում է ստանում որոշակի կրթական ծրագրերի համար։ 
Կոռնելի համալսարանը հիմնվել է Էզրա Կոռնելի և Էնդրյու Դիքսոն Ուայթի կողմից։ Այն կոչված էր ուսուցանել և հետազոտություններ կատարել գիտելիքի բոլոր բնագավառներում՝ դասականից մինչև գիտություններ և տեսականից մինչև կիրառական։ Էզրա Կոռնելին ասել է «Ես կհիմնեի հաստատություն, որտեղ յուրաքանչյուրը կգտնի կամայական գիտելիքի բացատրություն»։


== Ծանոթագրություններ ==
Յուշկովկա

Յուշկովկա (ռուս.՝ Юшковка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի ձախ ափում՝ 110 կմ հեռավորության վրա։ Գետի երկարությունը 14 կմ է։ Գետաբերանը գտնվում է ճահճոտ անտառային տարածքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007087
Հիդրոլոգիական ուսումնասիրությունների կոդը - 103000708
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կեոս

Կեոս (հին հունարեն՝ Κοῖος, Կոյոս, թարգմանաբար՝ "հարց, հարցադրում"), Տիտան հունական դիցաբանությունում, Ուրանոսի և Գեայի հսկա որդի։ Նրա համարժեք կերպարը Լատինական դիցարանում Պոլյուսն է, երկնային կամարը պահող սյունի մարմնավորում ում շուրջը պտտվում է երկնակամարը։


== Դիցաբանությունում ==
Ինչպես և մյուս տիտանները Կեոսը չուներ զգալի դեր հին հունական կրոնում, նա հայտնվում է միայն տիտանների ցանկում, սակայն կարևոր դեր է ունեցել, որպես հետնորդների ծնող։ Իր քրոջ, Փեբեյի հետ միասին, դարձել են Լետոյի և Աստերիայի ծնողները։ Լետոն իր հերթին Զևսի (տիտաններ Կռոնոսի և Հռեայի որդին) հետ ծնել են Արտեմիսին և Ապոլլոնին։
Կեոսին վերագրվում էր ռացիոնալ մտածելակերպ, իսկ նրա կնոջը, Փեբեյին կանխագուշակման կարողությունը, այսպիսով զույգը միասին տիրապետում էր տիեզերքում բոլոր գիտելիքներին։ Մյուս տիտանների հետ միասին Կեոսը մարտնչում էր Զևսի և մյուս Օլիմպոսի աստվածների դեմ Տիտանոմախայի ժամանակ։ Պատերազմում պարտություն կրելուց հետո Կեոսը իր եղբայրների հետ բանտարկվեց Տարտարոսում։ Ավելի ուշ Կեոսը խելագարվում է, ազատվում իր կապանքներից և փորձում փախչել, սակայն նրան բռնում ու ետ է վերադարձնում Կերբերոսը։


== Ծանոթագրություններ ==
Ասիական ընկերություն

Ասիական ընկերություն, մշակութային կազմակերպություն։ Հիմնվել է 1877 թվականին, Կոստանդնուպոլսում։ Ատենապետներն են եղել Ռեթեոս Պերպերյանը, Գրիգոր Զոհրապը, Արփիար Արփիարյանը։ 1878 թվականին պոլսեցի և գավառից եկած պանդուխտ հայերի համար կազմակերպությունը բացել է կիրակնօրյա դասընթացներ, գրականություն նվիրել Վանի, Զեյթունի դպրոցներին։ 1883-1888 թվականներին հրատարակել է «Երկրագունդ» գրական գիտական ամսաթերթը (խմբագիրներ՝ Հակոբ Պարոնյան, Եղիա Տեմիրճիպաշյան)։ Գործել է մինչև 1900 թվականը։


== Գրականություն ==
Պողոսյան Ե., Պատմություն հայ մշակութային ընկերություններու, հ. 1, Վնն., 1957, էջ 474-76


== Ծանոթագրություններ ==
Ազնավուր ՖԱ

Ազնավուր (ռուս.՝ Азнавур), հայկական ֆուտբոլային ակումբ Նոյեմբերյան քաղաքում։ Հիմնադրվել է 1981 թվականին։ Թիմը հանդես է եկել Հայաստանի առաջին խմբում՝ մեկ անգամ դառնալով առաջնության փոխչեմպիոն, մեկ անգամ՝ երրորդ մրցանակակիր։


== Անվանումներ ==
1981-1992 - «Պահածոյագործ» Նոյեմբերյան
1992-1996 - «Ազնավուր» Նոյեմբերյան


== Ձեռքբերումներ ==
Հայաստանի առաջին խմբի առաջնության երրորդ մրցանակակիր - 1997
Հայաստանի առաջին խմբի առաջնության երկրորդ մրցանակակիր - 1993


== Թիմի մարզիչները ==
Գ․ Հարությունյան - 1990
Մ․ Աղաբաբյան - 1991
Վրեժ Աբովյան - 1992
Վաղարշակ Ասլանյան - 1994
Վրեժ Աբովյան - 1995-1996


== Ծանոթագրություններ ==


== Արտաքին հղումներ ==
Պրոֆիլը foot.dk կայքում(չաշխատող հղում)
Սիրի Հուսթվեդտ

Սիրի Հուսթվեդտ (անգլ.՝ Siri Hustvedt, փետրվարի 19, 1955(1955-02-19), Northfield, Ռայս շրջան (Մինեսոտա), Մինեսոտա, ԱՄՆ), ամերիկացի կին գրող, վիպասան, էսսեիստ և բանաստեղծուհի։ Փիլիսոփայության դոկտոր (1986)։ Նա նաև նեյրոնագիտության և հոգեվերլուծության մասնագետ է։ 2019 թվականին գրականության ոլորտում արժանացել է Աստուրիայի արքայադստեր մրցանակի։ «What I Loved» և «The Summer Without Men» միջազգային բեսթսելլերների հեղինակն է։ Թարգմանվել են ավելի քան 30 լեզվով։


== Կենսագրություն ==
Սիրի Հուսթվեդտը ծնվել է նորվեգացիների ընտանիքում, ունի երեք կրտսեր քույր։ Մեծացել է հայրենի քաղաքում։ 1959 թվականին մոր և քրոջ հետ առաջին անգամ այցելել է Նորվեգիա։ Արդեն մանուկ հասակում որոշել է գրող դառնալ, դպրոցական տարիներին գրել է բանաստեղծություններ և պատմվածքներ։ Ավարտել Է Սուրբ Օլաֆի քոլեջը (պատմության բակալավր, 1977), որտեղ դասավանդել է իր հայրը։ 1980 թվականին դարձել է Սուրբ Օլաֆի (2004 թվականին նա մահացել է) շքանշանի 1-ին դասի ասպետ։ 1986 թվականին Կոլումբիայի համալսարանում ստացել է անգլիական գրականության փիլիսոփայության դոկտորի աստիճան՝ ներկայացնելով Չարլզ Դիքենսի աշխատանքը։ Առաջին անգամ պոեմ հրատարակել է 1981 թվականին «The Paris Review»-ում։ 1982 թվականին լույս է տեսել նրա բանաստեղծությունների «Reading to You» ժողովածուն։ 1992 թվականին լույս է տեսել նրա առաջին վեպը՝ «The Blindfold»-ը։ Իսկ նրա երրորդ գիրքը՝ «What I Loved» (2003), նրան միջազգային ճանաչում է բերել։
Ամսագրերում «Contemporary Psychoanalysis, Seizure: European Journal of Epilepsy», «Neuropsychoanalysis», «Clinical Neurophysiology» աշխատանքների հեղինակ է։
Նրա պարգևների թվում են «Quebec Booksellers Award»-ը (2004) և «Gabarron International Prize for Thought and Humanities»-ը (2014)։ 2015 թվականին Գրենոբլում գտնվող Ստենդալի անվան համալսարանում ստացել է պատվավոր աստիճան, իսկ Մայնցում գտնվող Յոհան Գուտենբերգի համալսարանում՝ պատվավոր դոկտորի կոչում։
1981 թվականին ծանոթացել է Պոլ Օստերի հետ (2006 թվականին գրականության ոլորտում արժանացել է Աստուրիայի արքայադստեր մրցանակի), իսկ հաջորդ տարի արդեն նրանք ամուսնացել են։ Գրողներն ունեն դուստր՝ Սոֆի Օստերը (ծնված 1987 թվականին)։


== Ծանոթագրություններ ==


== Գրականություն ==
Zones of Focused Ambiguity in Siri Hustvedt’s Works: Interdisciplinary Essays (2016)


== Արտաքին հղումներ ==
Պաշտոնական կայք
Աստուրիայի արքայադստեր մրցանակ
Behind These Hazel Eyes

«Behind These Hazel Eyes», ամերիկացի երգչուհի Քելլի Քլարկսոնի երրորդ սինգլը նրա Breakaway երկրորդ ստուդիական ալբոմից։


== Երգի մասին ==
Երգի հեղինակներ են Քելլի Քլարկսոնը, Մաքս Մարտինը և Dr. Luke-ը։ Երգի տեքստն ու տեսահոլովակն արտացոլում են դեպքեր Քելլի Քլարկսոնի կյանքից, որի սիրելին՝ Դևիդ Հոջեսը, լքել էր նրա ուրիշի հետ ամուսնանալու համար։Երգի տեսահոլովակում Քելլի Քլարկսոնը հայտնվում է հարսանեկան զգեստով և պատրաստվում է հարսանեկան արարողությանը, իր սենյակի լուսանկարների մեջ նե տեսնում է իր փեսացուի նկարն ուրիշ կնոջ հետ։ Պատուհանից ներս խուժած փոթորիկը փչացնում է նրա զգեստն ու սանրվածքը։ Դրանից հետո երգչուհին սև զգեստով հայտնվում է եկեղեցու մուտքի մոտ, որտեղ նրա փոխարեն արդեն ուրիշ կին է։ Տեսահոլովակի ավարտին մոտ Քելլի Քլարկսոնը նորից հարսանեկան զգեստով եկեղեցում է, սակայն հյուրերի շարքում նա տեսնում է իր նախկին փեսացուին, որը հայացքներ է փոխանակում փեսացուի հետ։ Երգչուհին գցում է մատանիներն ու ծաղկեփունջը նետում իր մրցակցուհուն։


== Երգացանկ ==
Պրոմո CD — մաքսի սինգլ

CD մաքսի սինգլ

CD սինգլ


== Ռեմիքսներ ==
Bermudez & Harris Lasik Surgery Mixshow 5:20
Bermudez & Harris Lasik Surgery Mixshow Edit 3:26
Bermudez & Harris Lasik Surgery Mixshow Instrumental 5:20
Bermudez & Harris Lasik Surgery Top 40 Radio Mix 3:10
Bermudez & Harris Lasik Surgery A Cappella 2:58
Bermudez & Harris Lasik Surgery Ulti-Remix 5:20
Al B. Rich Remix (aka Mynt Remix) 3:08


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Պոգրոմ

«Պոգրոմ» («Pogrom»), ամսագիր, միջազգային իրավապաշտպան կազմակերպության՝ «Վտանգի տակ գտնվող ժողովուրդների պաշտպանության ընկերություն» («Gessellshaft fur bedrohte Volker»), պաշտոնաթերթ։ Հրատարակվում է 1969-ից (Գյոթինգեն-Վիեննա)։ 1979-ից մշտապես անդրադառնում է հայկական նյութերին։ Ուշադրության կենտրոնում է հայերի ցեղասպանությունը, Թուրքիայից և ժողովուրդների միջագգային ընկերակցութունից պահանջում է ճանաչել այդ պատմական փաստը։
Ալկասար դե լոս Ռեյես Կրիստիանոս

Ալկասար դե լոս Ռեյես Կրիստիանոս (հայերեն «Քրիստոնյա միապետների ամրոց»), հայտնի է նաև Կորդովայի Ալկասար անունով, միջնադարյան ամրոց է իսպանական Կորդովայի պատմական կենտրոնում, Կորդովայի մսկիթ-տաճարի և Գվադալկիվիր գետի միջև։ Ալկասար անունը առաջացել է արաբական (արաբ․՝ القصر‎‎) Ալ-Կասար անունից, ինչը թարգմանաբար նշանակում է պալատ։ Ամրոցը երկար տարիներ եղել է Կաստիլիայի թագուհի Իզաբելա I և Արագոնի թագավոր Ֆերդինանդ II գլխավոր շինությունների։


== Պատմություն ==
Միջնադարում ամրոցի տարածքում եղել է վեստգոթեր ցեղի բնակավայր, Երբ Օսմանյան կայսրությունը գրավեց Պիրենյան թերակղզին և նվաճել վեստգոթերի տարածքը, Դամասկոսի օսմանյան խալիֆը այն վերակառուցեց։ Երբ Աբբասյան խալիֆայությունը նվաճեց Օսմանյան կայսրության տարածքի զգալի մասը, օսմանների փրկված ղեկավարը՝ Աբդ ալ-Ռահման I փախավ Կորդովա։ Աբդ ալ-Ռահման I-ը հաստատվեց Կորդովայում և հիմնեց Կորդովայի խալիֆայությունը։ Նրա իշխանության տարիներին քաղաքը զարգացավ և դարձավ քաղաքական ու մշակութային կենտրոն. հիմնվեցին այգիներ, ջրավազաններ, ընդարձակվեց քաղաքի տարածքը, հիմնվեց արևմուտքի ամենամեծ գրադարանը։ Գվադալկիվիր գետի վրա կառուցված ջրաղացներից ստացվող ջրի շնորհիվ ոռոգվում էին դաշտերն ու այգիները։
1236 քրիստոնեական զորքերը Ռեկոնկիստայի շրջանակներում վերագրավեցին Կորդովան։ 1328 թ.-ին Կաստիլիայի և Լեոնի թագավոր Ալֆոնսո XI-ը վերակառուցեց իսլամական ոճով կառուցված քաղաքը։ Չնայած մինչ օրս էլ քաղաքի շինությունների ճարտարապետական ոճում նկատելի են իսլամական ճարտարապետության մուդեջար ոճի ազդեցությունը։
Ալկասարը մասնակցեց քաղաքացիական պատերազմին, որի ժամանակ Կաստիլիայի թագավոր Հենրիխ IV-ի դեմ ըմբոստացավ նրա իր անչափահաս եղբայրը՝ Ալֆոնսոն։ Պատերազմի ժամանակ ամրոցի պաշտպանական համակարգը ուժեղացվեց, որպեսզի հնարավոր լիներ պաշտպանվել բարութի կիրառումից։ Նույն ժամանակահատվածում կառուցվեց Ալկասարի գլխավոր աշտարակը, որը ներկայումս առավել հայտնի է որպես «ինկվիզիցիայի աշտարակ»։
Հենրիխ IV-ի իրավահաջորդ Իզաբելան և նրա ամուսինը՝ Ֆերդինանդը Ալկասարը օգտագործում էին որպես իսպանական ինկվիզիցիայի գլխավոր հարթակներից մեկը և գլխավոր հենակայանը Գրանադայի ամիրայության ղեկավարների՝ Նասրիդիների դինաստիայի դեմ պայքարում։ Գրենադայի ամիրայությունը միակ մավրիտանական թագավորությունն էր մնացել Պիրենյան թերակղզում։ Ինկվիզատորները 1482 թ.-ին սկսեցին Ալկասարը կիրառել որպես ինկվիզիցիայի գլխավոր շտաբ՝ ամրոցի մեծ մասը, այդ թվում՝ արաբական բաղնիքները օգտագործելով կտտանքների վայր։ Ինկվիզիցիայի դատարանը այստեղ մնաց ավելի քան 300 տարի։ Գրանադայի ամիրայության առաջնորդ Մուհամեդ XII 1483 թ.-ին գերևարվելուց հետո բանտարկվել է այստեղ։
1492 թ-ին Ալկասարի միապետը հյուրընկալում է Քրիստափոր Կոլումբոսին, որը պատրաստվում էր իր առաջին ճանապարհորդությանը դեպի Ամերիկա։
1810 թ.-ին Ալկասարը եղել է Նապալեոն Բոնապարտի զորքերի կայազոր, իսկ 1821 թ.-ին դարձել է բանտ։ 1950 թ.-ին Իսպանիայի կառավարությունը Ալկասարը դարձրել է զբոսաշրջային կենտրոն և տվել ազգային հուշարձանի տիտղոս։


== Ծանոթագրություններ ==


== Արտաքին աղբյուրներ ==
Córdoba Royal Fortress - Alcázar de los Reyes Cristianos
More tourist information
More historical information Archived 2006-09-02 at the Wayback Machine.
Վոլգա-Դոն նավարկելի ջրանցք

Վ․ Ի․ Լենինի անվան Վոլգա-Դոն նավարկելի ջրանցք (ռուս.՝ Волго-Донской судоходный канал имени В. И. Ленина), միացնում է Վոլգա և Դոն գետերը դրանց առավելագույն մոտեցման մասում (Դոնի Կալաչ քաղաքի մոտ)։ 
Կառուցվել է 1948-1952 թվականներին։ Վոլգա-Դոն նավարկելի ջրանցքը կապում է Ռուսաստանի եվրոպակական մասի բոլոր ծովերը՝ ստեղծելով միասնական ջրատրանսպորտային համակարգ։ Ջրանցքի երկա րությունը 101 կմ է։ Այն սկիզբ է առնում Վոլգոգրադի հարավային մասից, անցնում Սարպա, Չերվլյոնայա և Կարպովկա գետերի հովիտներով։ Վոլգա-Դոն ջրաբաժանման խիստ անբարենպաստ հիդրոլոգիական պայմանների պատճառով ջրանցքի սնումը ջրով ապահովում է Ցիմլյանսկի ջրամատարարման բարը՝ երեք պոմպակայանների միջոցով։ Դրանք ջուրը հաջորդաբար մատուցում են ջրանցքի վրա կառուցված արհեստա կան լիճ-ջրամբարներին։ Վոլգային հարող լանջին (20 կմ երկարությամբ տեղամասում) տեղակայված են 9 միախուց միաթել շլյուզներ, որոնց օգնությամբ նավերը բարձրացվում են 88 մ բարձրության վրա, իսկ Դոնին հարող լանջին՝ 4 նույնպիսի շլյուզներ՝ 44 մ իջեցումով։ Վոլգա-Դոն նավարկելի ջրանցքը ապահովում է 5 հազար տոննա բեռնունակությամբ նավերի երթեեկությունը։ Ջրանցքով փոխադրում են ածուխ, միներալային շինանյութեր, հացահատիկ, անտառանյութ, ծծմբական կոլչեդան և նավթամթերք։
Գլինկայի փողոց (Երևան)

Անվան այլ կիրառումների համար տե՛ս՝ Գլինկայի փողոց (այլ կիրառումներ)Գլինկայի փողոց, փողոց Երևանի Էրեբունի վարչական շրջանում։


== Տվյալներ ==
Սկսվում է նախկին Գորվետկա երկաթուղու ճյուղից, ձգվում արևելյան ուղղությամբ և հասնում Սարի թաղի շարքեր։
Խորհրդային տարիներին սկզբում կոչվել է Սարի փողոց, այնուհետև, ի պատիվ ռուս նշանավոր կոմպոզիտոր Միխայիլ Գլինկայի, ստացել է ներկայիս անվանումը։


== Հատվող փողոցներ ==
Տիգրան Մեծի պողոտա
Գլինկայի փողոցի նրբանցք
Գրիգոր և Սարգիս Գուրզադյանների փողոց
Բուռնազյան փողոց
Մովսես Խորենացու փողոց
Որմնադիրների փողոց


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Նովինկա (այլ կիրառումներ)

Նովինկա, կարող է վերաբերել՝

Նովինկա - ավան Ռուսաստանի Լենինգրադի մարզի Գատչինսկի շրջանի կազմում։
Նովինկա - գյուղ Ռուսաստանի Լենինգրադի մարզի Գատչինսկի շրջանի կազմում։
Նովինկա - գյուղ Ռուսաստանի Լենինգրադի մարզի Վիբորգսկի շրջանի կազմում։
Նովինկա - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մարդու` տիեզերք թռչելու միջազգային օր

Մարդու` տիեզերք թռչելու միջազգային օր (ՄԱԿ-ի այլ պաշտոնական լեզուներով՝ անգլ.՝ International Day of Human Space Flight, իսպ.՝ Día Internacional de los Vuelos Espaciales Tripulados, ֆր.՝ Journée internationale du vol spatial habité), միջազգային մակարդակի հիշարժան տարեթիվ՝ ի հիշատակ մարդկության համար տիեզերական դարաշրջանի մեկնարկի։ Նշվում է ամեն տարի՝ ապրիլի 12-ին։


== Նկարագրություն ==
Հիշատակային «Մարդու` տիեզերք թռչելու միջազգային օր» ամսաթվի որոշումը ընդունվել Է 2011 թվականի ապրիլի 7-ին՝ ՄԱԿ-ի գլխավոր ասամբլեայի 65-րդ նստաշրջանում (օրակարգի 50-րդ կետը խաղաղ նպատակներով տիեզերական տարածության օգտագործման միջազգային համագործակցությունն է)։
Անցկացման ամսաթիվը նվիրված է 1961 թվականի ապրիլի 12-ին մարդու՝ տիեզերք առաջին թռիչքին, որը կատարել է Խորհրդային Միության քաղաքացի Յուրի Ալեքսեյի Գագարինը  «Վոստոկ-1» տիեզերանավով։


== Տես նաև ==
Յուրի Գագարին
Տիեզերագնացության օր
Յուրևյան գիշեր


== Ծանոթագրություններ ==


== Գրականություն ==
Резолюция, принятая Генеральной Ассамблеей 7 апреля 2011 года : 65/271. Международный день полета человека в космос : Шестьдесят пятая сессия. Пункт 50 повестки дня / Генеральная Ассамблея; 85-e пленарное заседание, 7 апреля 2011 года. — Организация Объединенных Наций, 2011. — 21 Հունիսի. — A/RES/65/271.


== Արտաքին հղումներ ==
Ապրիլի 12-ը տիեզերք մարդու թռիչքի միջազգային օրն է : Պատմական իրադարձություն, որը ճանապարհ է բացում տիեզերական տարածության հետազոտման համար՝ ի շահ ողջ մարդկության. — ООН.
17+ (Best) International Day of Human Space Flight 2020: Quotes, Theme, History, Facts, Images, Photos, Wallpaper // WpLINEQuotes. — 2020. — 11 April.
Ռեֆլեքսիա

Ռեֆլեքսիա (լատ.՝ reflexio - անդրադարձում), փիլիսոփայական տերմին, որը նշանակում է այնպիսի կշռադատություն (խորհրդածություն), որի դեպքում մտածողությունն անդրադառնում է իր սեփական գործունեությանն ու բովանդակությանը, մասնավորապես՝ առարկաների մասին իր պատկերացումներին (մտային օբյեկտներին), ի տարբերություն զգայական հայեցողության, որն ուղղված է դեպի արտաքին առարկաները։
Մյուս կողմից, ռեֆլեքսիա հակադրվում է դիալեկտիկական մտածողությանը, քանի որ սահմանափակված է ձևական-տրամաբանական գործողությունների շրջանակներով, որը ենթադրում է մտքի առարկաների սեռատեսակային դասակարգում և բաղդատություն, այսպես կոչված, ռեֆլեքսիվ հարաբերությունների (նմանություն և տարբերություն, համապատասխանություն և հակասություն, ներքին և արտաքին, սահմանվող և սահմանող) տեսակետից։
Մարքսիստական փիլիսոփայության համաձայն, ռեֆլեքսիան որպես մտածողության անդրադարձում իր սեփական գործունեությանը և բովանդակությանը, չի սահմանափակվում մտածողության շրջանակներով, քանի որ մտածողությունն առարկայացած է ոչ միայն աշխարհի մտածական պատկերի մեջ, այլև մարդու հասարակական-մշակութային գործունեության և նրա արգասիքների մեջ։


== Գրականություն ==
Карпов А. В. Психология рефлексивных механизмов деятельности. — М.։ Изд-во «Институт психологии РАН», 2004. — 424 с. — ISBN 5-9270-0052-5.
Карпов А. В., Скитяева И. М. Психология рефлексии. — М.։ ИП РАН, 2002.
Ладенко И. С. Модели рефлексии. — Новосибирск.։ Изд-во «Институт философии и права СО РАН», 1992. — 80 с. — ISBN 5-85618-043-7
Россохин А. В. Рефлексия и внутренний диалог в изменённых состояниях сознания: Интерсознание в психоанализе. — М.։ «Когито-Центр», 2010. — 304 с. — ISBN 978-5-89353-271-5.
Семенов И. Н. — Тенденции психологии развития мышления, рефлексии и познавательной активности
Шаров А. С. Ограниченный человек: значимость, активность, рефлексия. — Омск.։ Изд-во ОмГПУ, 2000. — 358 с.
Шаров А. С. Жизненные кризисы в развитии личности։ Учебное пособие для студентов, аспирантов и практических работников в области психологии. — Омск։ Издательство ОмГТУ, 2005. — 166 с. — ISBN 5-8149-0282-5 (См.։ Глава 2. Онтология рефлексии: функции и механизмы).
Щедровицкий Г. П. Мышление. Понимание. Рефлексия. — М.։ Наследие ММК, 2005. — 800 с. — ISBN 5-98808-003-0.
Սենտ Էտիեն սյուր Ռեսուզ

Սենտ Էտիեն սյուր Ռեսուզ (ֆր.՝ Saint-Étienne-sur-Reyssouze), համայնք Ֆրանսիայում, գտնվում է Ռոն Ալպ մարզի Էն գավառում։ Մտնում է Պոն դե վո համայնքի կազմի մեջ։ Հանդիսանում է Բուրակ ան Բրես շրջանի օկրուգը։
Համայնքի INSEE կոդ՝ 01352։


== Տեղադրություն ==
Համայնքը տեղակայված է Փարիզից 340 կմ հարավ-արևելք, Լիոն քաղաքից 75 կմ հյուսիս, Բուրակ ան Բրես շրջանից 29 կմ դեպի հարավ-արևմուտք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 531 մարդ։


== Վարչակազմ ==


== Տնտեսություն ==
2010 թվականի տվյալներով 311 աշխատունակ տարիքի մարդկանցից (15-64 տարեկան) 240-ը տնտեսապես ակտիվ էին, 71-ը անգործունակ (Ակտիվության ցուցանիշը — 77,2%, 1999 թվականին եղել է՝ 71,8%)։ 240 աշխատունակ բնակիչներից 217-ը աշխատում էին (122 տղամարդ և 95 կին), անաշխատանք էին 23-ը (8 տղամարդ և 15 կին)։
71 անգործունակ մարդկանցից 15-ը աշակերտներ կամ ուսանողներ են, 32-ը թոշակառու, 24-ը անաշխատունակ էին այլ պատճառներով։


== Տեսարժան վայրեր ==
Պերինյաի ագարակ։ Պատմական հուշարձան 1981 թվական
Մոնժուվանի ագարակ (1654 թվական)։ Պատմական հուշարձան 1925 թվական։


== Պատկերասրահ ==

		


== Ծանոթագրություններ ==


== Արտաքին հղումներ ==
«Сент-Этьен-сюр-Ресуз» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-16 
«Сент-Этьен-сюр-Ресуз» (ֆրանսերեն)։ cassini.ehess.fr։ Վերցված է 2014-05-16
Մակլակովո (գյուղ, Կրասնինսկի շրջան)

Անվան այլ կիրառումների համար տե՛ս՝ ՄակլակովոՄակլակովո (ռուս.՝ Маклаково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդա (գյուղ, Լեբեդինի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ռուդա գյուղում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այսել Թեյմուրզադե

Այսել Մուհամեդի Թեյմուրզադե (ադրբ.՝ Aysel Məhəmməd qızı Teymurzadə, ապրիլի 25, 1989(1989-04-25), Բաքու, Ադրբեջանական ԽՍՀ, ԽՍՀՄ), ադրբեջանցի երգչուհի, ով 2009 թվականին Արաշի հետ ներկայացրել է Ադրբեջանը Եվրատեսիլ 2009 երգի մրցույթում Always երգով և գրավել 3-րդ հորիզոնականը։


== Կենսագրություն ==
Այսել Թեիմուրզադեն ծնվել է 1989 թվականի ապրիլի 25-ին Բաքու քաղաքում։ Այսելը ամենափոքրն է իր երեք քույրերից, հայրը լրագրող է, իսկ մայրը դասախոս է Բաքվի Սլավոնական համալսարանում։ Հոր կողմից Այսելը ունի ադրբեջանական ծագում և հայտնի հրապարախոս Հասան-բեկ Զարդաբիյի ծոռն է։ Տատիկը մորական կողմից ունի ռուսական և ուկրաինական ծագում։
Մանուկ հասակում Այսելը գնացել է լողի, ռիթմիկ մարմնամարզության։ Այնուհետև սովորել է բալետի դպրոցը։ 9 տարեկան հասակում Այսելը հաճախել է արվեստի դպրոցը։ 12 տարեկան հասակում նա դարձել է անդամ դպրոցի ձեռքի գնդակ հավաքակազմի։
Երգել սկսել է չորս տարեկանից, և ութ տարի է, ինչ մասնակցում է ազգային մրցումներին և վոկալներին։ 2004 թվականին նա սովորել է Տեխասի միջնակարգ դպրոցում ԱՄՆ-ում։ Կարճ ժամանակ անց ժամանում է ԱՄՆ։ Այսելը սկսում է պատրաստվել մրցույթի երիտասարդ երգիչների և մեկ տարվա ընթացքում նա նվաճել է երեք ոսկե մեդալ և մրցույթների անցկացված համալսարանում Հարավային Արկանզաս և Տեխասի համալսարանում։ Նույն տարում նա վերադարձել է Բաքու, որտեղ Ադրբեջանը մասնակցում է հեռուստատեսային շոուի Երգեցողություն սկզբնական «Yeni Ulduz 4». 2006 թվականին ավարտել է Բաքվի գրական ինտելեկտի վրա և հետո նա սկսում է ուսումնասիրել այդ ֆակուլտետի միջազգային հարաբերությունների Ադրբեջանի համալսարանի լեզուների, որն ավարտել է 2010 թվականի հունիսին։


== Ծանոթագրություններ ==